CELEX: 22004D0118
Language: el
Date: 2004-09-24 00:00:00
Title: Απόφαση της Μεικτής Επιτροπής του ΕΟX αριθ. 118/2004 της 24ης Σεπτεμβρίου 2004 για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ

10.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 64/7
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 118/2004
   της 24ης Σεπτεμβρίου 2004
   για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα I της συμφωνίας τροποποιήθηκε από την απόφαση αριθ. 95/2004 της Μεικτής Επιτροπής του ΕΟΧ, της 9ης Ιουλίου 2004 (1).
            
         
               (2)
            
            
               Πρέπει να ενσωματωθεί στη συμφωνία η οδηγία 2003/85/ΕΚ του Συμβουλίου, της 29ης Σεπτεμβρίου 2003, σχετικά με τη θέσπιση κοινοτικών μέτρων για την καταπολέμηση του αφθώδους πυρετού, την κατάργηση της οδηγίας 85/511/ΕΟΚ και των αποφάσεων 89/531/ΕΟΚ και 91/665/ΕΟΚ και με την τροποποίηση της οδηγίας 92/46/ΕΟΚ (2).
            
         
               (3)
            
            
               Η παρούσα οδηγία δεν εφαρμόζεται στην Ισλανδία και στο Λιχτενστάιν,
            
         ΑΠΟΦΑΣΙΖΕΙ:
   Άρθρο 1
   Το κεφάλαιο I του παραρτήματος I της συμφωνίας τροποποιείται ως εξής:
   
               1.
            
            
               Μετά το σημείο 1 (οδηγία 85/511/ΕΟΚ του Συμβουλίου) του μέρους 3.1, παρεμβάλλεται το ακόλουθο σημείο:
               
                           «1α.
                        
                        
                           
                              32003 L 0085: Οδηγία 2003/85/ΕΚ του Συμβουλίου, της 29ης Σεπτεμβρίου 2003, σχετικά με τη θέσπιση κοινοτικών μέτρων για την καταπολέμηση του αφθώδους πυρετού, την κατάργηση της οδηγίας 85/511/ΕΟΚ και των αποφάσεων 89/531/ΕΟΚ και 91/665/ΕΟΚ και με την τροποποίηση της οδηγίας 92/46/ΕΟΚ (ΕΕ L 306 της 22.11.2003, σ. 1).
                           Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
                           Στο παράρτημα XI, μέρος Α, η λέξη “Νορβηγία” προστίθεται στον κατάλογο των κρατών μελών που χρησιμοποιούν τις υπηρεσίες του Danish Veterinary Institute, Department of Virology, Lindholm στη Δανία».
                        
                     
         
               2.
            
            
               Τα κείμενα στο σημείο 1 (οδηγία 85/511/ΕΟΚ του Συμβουλίου) του μέρους 3.1 και στα σημεία 3 (απόφαση 89/531/ΕΟΚ του Συμβουλίου) και 6 (απόφαση 91/665/ΕΟΚ του Συμβουλίου) του μέρους 3.2 διαγράφονται.
            
         
               3.
            
            
               Στο σημείο 4 (οδηγία 92/46/ΕΟΚ του Συμβουλίου) του μέρους 5.1, στο σημείο 11 (οδηγία 92/46/ΕΟΚ του Συμβουλίου) του μέρους 6.1 και στο σημείο 13 (οδηγία 92/46/ΕΟΚ του Συμβουλίου) του μέρους 8.1 προστίθεται η ακόλουθη περίπτωση:
               
                           «—
                        
                        
                           
                              32003 L 0085: Οδηγία 2003/85/EΚ του Συμβουλίου, της 29ης Σεπτεμβρίου 2003 (ΕΕ L 306 της 22.11.2003, σ. 1).»
                        
                     
         Άρθρο 2
   Το κείμενο της οδηγίας 2003/85/ΕΚ στη νορβηγική γλώσσα, το οποίο δημοσιεύεται στο συμπλήρωμα της Επίσημης Εφημερίδας της Ευρωπαϊκής Ένωσης, είναι αυθεντικό.
   Άρθρο 3
   Η παρούσα απόφαση αρχίζει να ισχύει στις 25 Σεπτεμβρίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 24 Σεπτεμβρίου 2004.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kjartan JÓHANNSSON
         
      
   
   
      (1)  ΕΕ L 376 της 23.12.2004, σ. 14.
   
      (2)  ΕΕ L 306 της 22.11.2003, σ. 1.
   
      (3)  Δεν έχουν αναφερθεί συνταγματικές απαιτήσεις.